## Uredba o osnivanju Lutrije Hrvatske d. o. o.

### NN 12/1992 (6.3.1992.), Uredba o osnivanju Lutrije Hrvatske d. o. o.

# VLADA REPUBLIKE HRVATSKE

Na osnovi članka 10. i 11. Zakona o igrama na sreću i zabavnim igrama("Narodne
novine". broj 61/91), Vlada Republike Hrvatske na sjednici održanoj
6. ožujka 1992. donijela je

## UREDBU

### o osnivanju Lutrije Hrvatske d. o. o.

Članak 1.

Osniva se poduzeče za priređivanje igara na sreću i zabavnih igara Lutrija
Hrvatske kao društvo s ograničenom odgovornošču sa sjedištem u Zagrebu:

Poduzeče je vlasništvo Republike Hrvatske.

Tvrtka poduzeča je: Lutrija Hrvatske d. o. o. Zagreb

Članak 2.

Sredstva za osnivanje i početak rada Lutrije Hrvatske d. o. o. Zagreb,
osiguravaju se iz sredstava koja su preuzeta od bivšeg društvenog poduzeča
Lutrije Hrvatske, iz sredstava ostvarenih poslovanjem i drugih ižvora u
skladu s važečim propisima.

Članak 3.

Djelatnost Lutrije Hrvatske d. o. o. Zagreb je organiziranje i priređivanje
igara na sreću i zabavnih igara, a obuhvača:

1. priređivanje svih vrsta igara na sreću, kao i igara ne sreću koje
su od interesa za Republiku Hrvatsku,

2. priređivanje zabavnih igara,

3. ugostiteljsku djelatnost,

4. mjenjačke poslove,

5. proizvodnju svih vrsta strojeva, aparata i pribora za igre na sreću
i zabavne igre,

6. promet na veliko i malo strojevima, aparatima i priborom za igre
na sreću i zabavne igre,

7. serviserske poslove za razne strojeve, aparate i pribor za priređivanje
igara na sreću i zabavnih igara.

Članak 4.

Organ upravljanja u Lutriji Hrvatske je Upravni odbor. Upravni odbor
imenuje Vlada Republike Hrvatske.

Broj članova i sastav, trajanje mandata i način rada Upravnog odbora
utvrđuje se Statutom Lutrije Hrvatske.

Članak 5.

Do imenovanja Upravnog odbora u skladu sa Statutom Lutrije Hrvatske
d. o. o. Zagreb, postove Upravnog odbora obavlja privremeni Upravni odbor
koji ima pet članova od kojih četiri imenuje Vlada Republike Hrvatske na
prijedlog Ministarstve financija, a jednog člana biraju članovi Kolegija
Lutrije Hrvatske.

Do donošenja Statuta i drugih akata privremeni Upravni odbor uredit
če pitanja u svezi organizacije i načina rada Lutrije Hrvatske, te če utvrditi
način razrješenja odnosa sa stranim ulagačima u poduzeče Lutrija Hrvatska
radi osnivanja poduzeča u mješovitom vlasništvu kao i obavljati druge poslove
iz nadležnosti Upravnog odbora Lutrije Hrvatske.

Članak 6.

Privremeni Upravni odbor Lutrije Hrvatske:

a) uz suglasnost Vlade Republike Hrvatske:

- donosi Statut Lutrije Hrvatske;

- donosi plan razvoja;

- odlučuje o raspolaganju kapitalom i dobiti;

b) samostalno :

- utvrđuje osnove politike, donosi plan i program rada;

- predlaže Vladi Republike Hrvatske godišnji financijski proračun;

- podnosi Vladi Republike Hrvatske izvješče o utrošku sredstava;

- donosi akte o unutarnjoj organizaciji, o raspodjeli sredstava za zarade,
o disciplinskoj i materijalnoj odgovornosti;

- donosi odluke o imenovanju djelatnika s posebnim ovlastima i odgovornostima
na prijedlog direktora, a u skladu sa Statutom Lutrije Hrvatske;

- podnosi izvješče o svom radu, razvoju i poslovanju Lutrije Hrvatske
na zahtjev Vlade Republike Hrvatske;

- obavlja i druge poslove u svezi sa realiziranjem upravljačke funkcije.

Članak 7.

Privremeni Upravni odbor bira i razrješava predsjednika i zamjenika
predsjednika Upravnog odbora.

Privremeni Upravni odbor pravovaljano donosi odluke ako je na sjednici
nazočno više od polovice njegovih članova.

Odluke se donose većinom glasova ukupnog broja članova Upravnog odbora.

Članak 8.

Lutrijom Hrvatske do izbora direktora u skladu sa Statutom rukovodi
v. d. direktor, kojega imenuje i razrješava Vlada Republike Hrvatske na
prijedlog minlstra financija.

Direktor predstavlja i zastupa Lutriju Hrvatske u okvirima registriranih
djelatnosti. Direktor je odgovoran za provođenje utvrđene poslovne politike,
akata i odluka koje je donio Upravni odbor, u okvirima zakona i statutbm
utvrđene ovlasti.

Direktor Lutrije Hrvatske je naredbodavac za izvršenje financijskog
proračuna Lutrije Hrvatske.

Članak 9.

Nadzor nad poslovanjem, uporabom materijalnih sredstava i raspodjelom
dobiti do donošenja Statuta vrši Nadzorni odbor.

Nadzorni odbor ima tri člana koje imenuje Vlada Republike Hrvatske na
prijedlog ministra financija.

Članak 10.

Lutrija Hrvatske d. o o Zagreb u smislu odredbi ove uredbe, počinje
s radom danom upisa osnivanja u sudski registar.

Prava, obveze i djelatnike preuzima osnovana Lutrija Hrvatske d. o.
o. kao pravni sljednik društvenog poduzeča Lutrija Hrvatska.

Članak 11.

Statut Lutrije Hrvatske nakon pribavljene suglasnosti Vlade Republike
Hrvatske, Privremeni Upravni odbor donijet če do 31 ožujka 1992 godine.

Članak 12.

U pitanjima koja nisu uređena ovom uredbom, primjenjuje se Zakon o poduzečima
i Zakon o igrama na sreću i zabavnim igrama.

Članak 13.

Ova uredba stupa na snagu danom objave u "Narodnim novinama".

Klasa: 460-01 /92-01/01

Urbroj : 5030116-92-3

Zagreb, 6. ožujka 1992;

Predsjednik

**dr. Franjo Gregurić, v. r.**

Uredba, NN 12/1992-255
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)